kardosdrur/scandi-wiki huggingface dataset:
Joe Henderson

Joe Henderson (24. april 1937 i lima, Ohio, USA – 30. juni 2001 i San Francisco) var en amerikansk saxofonist. 

Henderson hører til de ledende saxofonister i den moderne jazz. Sammen med John Coltrane og Wayne Shorter, hører han til de inovative saxofonister som udsprang i 1960'erne, og som lagde grunden for mange af eftertidens saxofonister. 

Han har spillet med Horace Silver, Herbie Hancock, Chick Corea, Charlie Haden, Pete La Roca og Andrew Hill.

Han har lavet en række plader for Blue Note- og Milestonepladeselskaberne, som alle er klassikere i den moderne jazz i dag.

Diskografi

Som leder 

Blue Note Records
 1963: Page One
 1963: Our Thing
 1964: In 'N Out
 1964: Inner Urge
 1966: Mode for Joe
 1985: The State of the Tenor: Live at the Village Vanguard, Vols. 1 & 2

Milestone Records
 1967: The Kicker
 1968: Tetragon
 1969: Power to the People
 1970: If You're Not Part of the Solution, You're Part of the Problem
 1971: In Pursuit of Blackness
 1971: Joe Henderson in Japan
 1972: Black is the Color
 1973: The Elements
 1973: Canyon Lady
 1973: Multiple
 1975: Black Miracle
 1975: Black Narcissus

Verve Records
 1968: Four
 1968: Straight, No Chaser
 1992: Lush Life: The Music of Billy Strayhorn
 1992: So Near, So Far (Musings for Miles)
 1994: Double Rainbow: The Music of Antonio Carlos Jobim
 1996: Big Band
 1997: Porgy & Bess

Red Records
 1987: Evening with Joe Henderson – med Charlie Haden, Al Foster
 1991: The Standard Joe – med Rufus Reid, Al Foster
 2009: More from an Evening with Joe Henderson

Jazz Door
 1973: 6tet/4tet – med Kenny Barron, Cedar Walton
 1994: Live – med Bheki Mseleku, George Mraz, Al Foster
 2001: Sunrise in Tokyo: Live in 1971- med Terumasa Hino, Masabumi Kikuchi

Andre pladeselskaber
 1977: Barcelona (Enja Records) – med Wayne Darling, Ed Soph
 1979: Relaxin' at Camarillo (Contemporary Records) med Chick Corea, enten Tony Dumas eller Richard Davis på bas, Peter Erskine og Tony Williams trommer
 1980: Mirror, Mirror (Pausa Records) med Chick Corea, Ron Carter, Billy Higgins
 1999: Warm Valley (West Wind Records) – med Tony Martucci, Tommy Cecil, Louis Scherr

Eksterne henvisninger 

 

Saxofonister fra USA
Randy Brecker

Randal Edward "Randy" Brecker (født d. 27. november 1945 i Cheltenham, Pennsylvania, USA) er en amerikansk trompetist. 

Brecker spillede i jazzrock gruppen Blood, Sweat & Tears, men forlod gruppen efter deres første lp. Herefter kom Randy Brecker med i guitaristen Larry Coryells fusionsgruppe The Eleventh House. Han spillede også med i Thad Jones / Mel Lewis Orchestra sidst i 60´erne.
 
Randy Brecker kom med i gruppen Dreams og senere i trommeslageren Billy Cobhams grupper. Brecker dannede så med sin bror, saxofonisten Michael Brecker, gruppen Brecker Brothers, som fik stor succes.

Brecker, der både spiller trompet og flygelhorn, er en meget efterspurgt musiker, især i fusionsgenren, og hører til nutidens ledende trompetister.

Randy spiller tit i København til  jazzfestivalerne  Vinterjazz og Sommerjazz som er arrangeret af den danske jazzsaxofonist Benjamin Koppel.

Eksterne henvisninger 

Trompetister fra USA

Amerikanere i 1900-tallet
Amerikanere i 2000-tallet
Personer fra Cheltenham
Renault Vel Satis

Renault Vel Satis var en bilmodel fra personbilsafdelingen af Renault.

Vel Satis afløste Renault Safrane i 2002, og fik et facelift i 2005. Modellen var baseret på samme platform som den mindre Renault Laguna.

Motorprogrammet omfattede benzin- og dieselmotorer med 4 og 6 cylindre og effekt fra 139 til 241 hk.

Vel Satis' konkurrenter var hovedsageligt Fiat Croma, Opel Signum og SEAT Toledo.

Produktionen af Vel Satis ophørte i 2009. En afløser er ikke kommet på markedet endnu.

Eksterne henvisninger 

Vel Satis
Øvre mellemklassebiler
Forhjulstrukne biler
Biler introduceret i 2002
Biler fra 2000'erne
Endeløs nat

Endeløs nat er en roman fra 1967 af Agatha Christie, hvor det ikke er en af de sædvanlige detektiver, der forestår opklaringen. Den foregår i England, og starter med, at fortælleren, Michael Rogers, finder sit drømmehus og sin drømmepige. Tilsyneladende optakten til et banalt kærlighedsdrama, men det viser sig hurtigt, at idyllen er starten på et mareridt for de nygifte. Plottet har mere gyserens end krimiens karakteristika.

Plot

Titlen refererer til nogle strofer fra William Blakes Auguries of Innocence, som Michaels kone, Ellie, ynder at synge, ledsaget af sit fine guitarspil. Michael har haft en uheldig start på voksenlivet med skiftende jobs, perioder med arbejdsløshed og konflikter med sin mor. Netop som det ser ud til at gå mod bedre tider, starter problemerne, som illustreres af Blakes omkvæd.

 Every Night and Every Morn, Some to Misery are Born
 Every Morn and Every Night, Some are born to Sweet Delight
 Some are born to Endless Night.

Michael skildrer sine oplevelser som en blanding af drømme og mareridt. Lokalbefolkningen mener, at der hviler en forbandelse over det hus, han har købt sammen med Ellie, men er denne forbandelse overnaturlig eller menneskeskabt? Pointen afsløres i Agatha Christies fortælleteknik.

Anmeldelser 

Endeløs nat fik generelt fine anmeldelser, selv om dele af handlingsforløbet kan tolkes som skæbnebestemt og derfor  virke mindre realistisk. Den overraskende slutning kompenserer dog for dette element af overtro.

Bearbejdning 

Endeløs nat blev filmatiseret i 1972 med Hywell Bennet og Hayley Mills i rollerne som Michael og Elle og Per Oscarsson og Britt Ekland i andre ledende roller. Filmen er i præsentationen af plottet yderst tro overfor forlægget, men går langt ud over Christie's egne normer ved at vise en stærkt erotisk scene, som var "fuldstændig uforenelig med Agatha's ideer." 

I tv serien Agatha Christie's Marple, indgår "Endeløs nat" som en af episoderne i sjette sæson med premiere på Argentina's Film&Arts onsdag den 20. november 2013, Australiens ABC  søndag den 22. december 2013 og på ITV søndag den 29. december 2013. Bortset fra Miss Marples tilstedeværelse er den meget tæt på bogens plot, selv om der er tilføjet en barndomshændelse og arkitekten til sidst destruerer sit kunstværk efter at have fundet ud af, at Michael har løjet om hændelsen i barndommen. Birgitte Hjort Sørensen har her rollen som Ellies veninde Greta.

Danske udgaver 

 Carit Andersen (De trestjernede kriminalromaner); 1967.
 Bogklubben Spektrum; ny. udgave; 1969.
 Forum Krimi (Agatha Christie, bd. 73); 1974.
 Wøldike; 1984

Noter

Litteratur 

 Barnard, Robert (1980): A Talent to Decieve, Fontana/Collins
 Osbourne, Charles (1982): The Life and Crimes of Agatha Christie,Collins (London)

Krimier
Litteratur i 1967
Romaner fra England
Bøger af Agatha Christie
Mord er let

Mord er let er titlen på en roman af Agatha Christie, som blev udgivet i England i 1939 med originaltitlen Murder is Easy. I USA udkom den som Easy to Kill. Den kombinerer genrerne kriminalroman og spændingsroman.

Plot 

I denne roman falder Luke Fitzwilliam, en yngre politibetjent, der netop er vendt tilbage fra tjeneste i Indien, tilfældigt i snak med en kvinde, der fortæller, at hun er på vej til Scotland Yard for at anmelde en række mystiske dødsfald i den fiktive landsby Wichwood-under -Ashe. Da Luke kort efter erfarer, at kvinden blev dræbt af en flugtbilist, inden hun nåede frem, beslutter han at undersøge, hvad der foregår i landsbyen. Han støder på mange intriger og en del "skæve eksistenser", men spørgsmålet er, om en af disse er seriemorder.

Der foregår ikke megen egentlig opklaring, før Politiinspektør Battle ankommer sent i forløbet. Selv om Luke ikke har heldet i jagten på gerningsmanden, finder han kompensation i form af en drømmepige.

Anmeldelser 

Anmeldere karakteriserer normalt denne roman som en god Christie, enkelte betegner den en klassiker.

Bearbejdelse 

En TV-version, udsendt af CBS i 1982 følger bogens handling tæt. 

En episode fra 2008 i den TV- serie, hvor Miss Marple spilles af Julia McKenzie, har ikke blot ændret detektivens identitet, men også tilføjet eller fjernet flere personer, lagt nye linjer i plottet og ændret morderens motiv.  Der er ikke meget af den oprindelige Christie-stemning i denne version, som har været vist på DR1 den 30. maj 2011.

Danske udgaver 
 Carit Andersen (De trestjernede kriminalromaner); 1962 med titlen Let at myrde
 Forum Krimi (Agatha Christie, 14); 1972 med titlen Let at myrde
 Peter Asschenfeldts nye Forlag; 1999.
 Peter Asschenfeldts nye Forlag; bogklub. udgave; 1999.

Noter

Litteratur 

 Barnard, Robert (1980): A Talent to Decieve, Fontana/Collins
 Osbourne, Charles (1982): The Life and Crimes of Agatha Christie,Collins (London)

Eksterne links 
 And Then There Were None at the official Agatha Christie website
 Spark Notes for novel

Krimier
Bøger af Agatha Christie
Litteratur i 1939
Renault Avantime

Renault Avantime var en bilmodel fra personbilsafdelingen af Renault, som kom på markedet i november 2001.

Modellen var baseret på samme platform som MPV'en Renault Espace, og blev ligesom denne bygget hos Matra i Romorantin-Lanthenay.

Motorprogrammet omfattede to benzinmotorer, en 2,0 turbo med fire cylindre og 163 hk og en 3,0 med 6 cylindre og 207 hk. Derudover fandtes der en turbodieselmotor på 2,2 liter med fire cylindre og 150 hk.

Produktionen ophørte allerede i marts 2003, efter at i alt 8.557 eksemplarer var blevet produceret. Modellen fik ingen efterfølger.

I 2008 blev en Avantime brugt i det britiske bilprogram Top Gear, hvor værter forsøgte at forbedre bilens ydevne, så den kunne kommer hurtigere rundt på deres testbane end en Mitsubishi Lancer Evolution X. Avantime var en af de få biler som alle de tre værter; Jeremy Clarkson, Richard Hammond og James May kunne lide (sammen med Ford Mondeo og Subaru Legacy).

Referencer

Eksterne henvisninger 

Avantime
Øvre mellemklassebiler
Forhjulstrukne biler
Biler introduceret i 2001
Biler fra 2000'erne
Andreas Bloch

Andreas Bloch (29. juli 1860 på gården Hellerud i Skedsmod – 11. maj 1917 i Kristiania) var en norsk maler og tegner.

Han kom først en tid i lære hos teatermaler Willi. Krogh og blev derefter 17 år gammel elev af Knud Bergsliens malerskole og udstillede 1879 sit første billede i Bergen. Han studerede derefter et par vintre i Düsseldorf hos professor
Jansen. Allerede 1879 var han blevet tegner i vittighedsbladet Krydseren, senere tegnede han i Vikingen og var siden i mange år fast knyttet til Korsaren.

Samtidig har han leveret en stor mængde illustrationer til andre illustrerede blade og værker. Specielt har han grundig sat sig ind i kostumevæsenet, navnlig behandler han med forkærlighed scener fra den norske krigshistorie, der til dels i
farvetryk pryder de fleste værker, som i det tidlige 20. århundrede er udkomne på dette område i Norge, således Angells "Syvårskrigen for 17de mai 1807-1814" (Kristiania 1914). Han har tillige i flere år været fast kostumetegner ved Nationalteatret i Kristiania.

Tegnere fra Norge
Malere fra Norge
Nordmænd i 1800-tallet
Nordmænd i 1900-tallet
Ed Shaughnessy

Edwin Thomas "Ed" Shaughnessy (29. januar 1929 i Jersey City, New Jersey, USA - 24. maj 2013) var en amerikansk jazztrommeslager. 

Shaughnessy var nok bedst kendt som hustrommeslager i orkesterlederen 
Doc Severinsens Tonight Show Band med Johnny Carson som vært. Han har spillet i små grupper med Charles Mingus, Horace Silver, Billie Holiday,
Roy Eldridge og Gene Ammons.

Han har også spillet i Benny Goodmans og Tommy Dorseys bigbands. han har også spillet trommer i børneserien Sesame Street.

Shaughnessy spillede i swing- og bebopstil, og har spillet mest bigband.

Kilde 
 www.drummerworld.com 

Trommeslagere fra USA
Jazzmusikere fra USA
EN-standard

EN, Europæisk Norm er en betegnelse for europæiske standarder udarbejdet af den europæiske standardiseringsorganisation, CEN (European Committee for Standardization).

Standarder
Bob Moses

Rakalam Bob Moses (født d. 28. januar 1948 i New York City, New York, USA) er en amerikansk freejazztrommeslager og percussionist. 

Moses startede som percussionist i Rahsaan Roland Kirks gruppe fra 1964-1965. Derefter dannede han fusions gruppen Free Spirits med guitaristen Larry Coryell. Men han er nok bedst kendt som trommeslager i vibrafonisten Gary Burtons kvartet sidst i 60'erne og op i gennem 70'erne. 

Han har ligeledes spillet med Steve Kuhn, Steve Swallow, Dave Liebman,  Pat Metheny, Jack DeJohnette, George Gruntz og Hal Galper. Han har lavet en stribe soloplader i eget navn.

Moses optræder nu mest sammen med  John Lockwood, Don Pate, og John Medeski samt  guitaristen Tisziji Munoz og underviser på  New England Conservatory.

Diskografi
 Bittersuite in the Ozone
 Devotion
 Family
 When Elephants Dream of Music
 Visit with the Great Spirit
 The Story of Moses
 Time Stood still
 Love Everlasting
 Nishoma
 Drumming Birds
 Love Animal

Eksterne kilder og henvisninger
Biografi

Trommeslagere fra USA
Jazzmusikere fra USA
Personer fra New York
Alanere

Alanere var et iransk pastoralt nomadisk folkeslag fra oldtiden.

Historie 
Betegnelsen alan er en iransk dialektisk form af arier, et fælles endonym for indo-iranerne. Muligvis relateret til massageterne er alanerne af moderne historikere, på baggrund af kinesiske og romerske kilder, blevet sammenkædet med det centralasiatiske folkeslag aroserne. Efter at være migreret vestpå og blevet dominerende blandt sarmaterne på den pontiske slette, er de nævnt af persiske og romerske kilder i det 1. århundrede e.Kr. På det tidspunkt, var alanerne bosat i området nord for Sortehavet, og angreb ofte Partherriget og Romerrigets kaukasiske provinser. I 215-250 e.Kr. blev deres herredømme over den pontiske slette brudt af goterne.

Efter goternes nederlag til hunnerne på den pontiske slette omkring 375 e.Kr., migrerede mange alanere vestpå sammen med germanske stammer. De krydsede Rhinen i 406 e.Kr. sammen med vandalerne og sveberne og bosatte sig i Orléans og Valence. Omkring 409 e.Kr. krydsede de Pyrenæerne sammen med vandalerne og sveberne på vej til den Iberiske halvø og bosatte sig i den romerske provins Lusitanien i Hispania. De Iberiske alanere blev besejret af visigoterne under kong Wallia i 418 e.Kr., og sluttede sig til de hasdingske vandaler under kong Gunderik. I 428 e.Kr. krydsede vandalerne og alanerne Gibraltarstrædet til Nordafrika, hvor de sammen med vandalerne under den vandalske konge Geiserik grundlagde en det stærke vandalske kongerige, som eksisterede indtil byzantinske kejser Justinian I erobring i det 6. århundrede e.Kr.

Alanerne, der forblev underlagt hunnerne i sydøst Europa, grundlagde det stærke kongerige Alanien i det nordlige Kaukasus i middelalderen, der indtaget ved den mongolske invasioner i det 13. årh. e.Kr. Disse alanere siges at være forfædrene til de moderne ossetere.

Sprog 
Alanerne talte et østiransk sprog, der var et skythisk sprog og som senere udviklede sig til moderne ossetisk.

Noter

Litteratur 
 Walter Pohl: "Conceptions of Ethnicity in Early Medieval Studies" Debating the Middle Ages: Issues and Readings, ed. Lester K. Little and Barbara H. Rosenwein, (Blackwell), 1998

Eksterne henvisninger 
 Alanere (i: Salmonsens Konversationsleksikon, 2. udgave, bind 1 (1915); s. 425)

Senantikken
Nomadiske folk
Indoiranske folk
Migration
Ossetien
Vandaler
Nordafrikas historie
Tidligere folkeslag i Europa
Art Taylor

Arthur S. Taylor Jr. (6. april 1929 – 6. februar 1995) var en amerikansk jazztrommeslager. 

Taylor spillede i hardbopstil, og er en af de mest brugte session trommeslagere i 1950'erne og 1960'erne. Han har spillet med de fleste jazzmusikere, og figurerer på mange Prestige og Blue Note plader.

Eksterne kilder og henvisninger 

 Biografi mm

Trommeslagere fra USA
Jazzmusikere fra USA
Dansk Bibel-Institut

Dansk Bibel-Institut (DBI) stiftet i 1972 er en privat og almennyttig organisation i København. Organisationens formål er optagelse og uddannelse af teologistuderende og religionsstuderende.
  
DBI finansieres ved frivillige gaver, tips- og lottomidler samt tilskud fra organisationer. Instituttet er medlem af brancheorganisationen ISOBRO.

I 2001 stiftede DBI en akademisk, teologisk bacheloruddannelse med en tværkulturel og missionsk profil. Det var den første i Danmark.
 
I dag tilbyder DBI en treårig bachelor i teologi og mission og en fireårig bacheloruddannelse i teologi med fokus på kultur, kommunikation og mission. Endvidere tilbydes en etårig uddannelse i mission, Åben uddannelse i kristendom.
Bacheloruddannelsen på DBI er ikke godkendt til modtagelse af SU i Danmark og udbydes af Fjellhaug International University College i Norge. Uddannelsens eksamener giver dog ECTS-points, som muliggør meritoverførsel til mange andre universiteter, heriblandt Det Teologiske Fakultet (Københavns Universitet)
 
I Århus findes en lignende institution, Menighedsfakultetet.

Tidligere og nuværende rektorer 

 ?? - 2005: Jens Ole Christensen
 2005 - 2022: Børge Haahr Andersen
 2022 - nu: Henrik Nymann Eriksen

Reference

Eksterne henvisninger 
 DBI’s hjemmeside
 Fjellhaugs hjemmeside
  Artiklen om "Fjellhaug" i den norske wikipedia

Bibel-Institut
Bibel-Institut
Uddannelsesinstitutioner i København
Islands Brygge
Sortsind

Sortsind var et dansk black metal-band, stiftet i 1999. De betragtes som nogle af pionererne indenfor moderne DSBM ("depressive suicidal black metal"). Bandet nåede at udgive en ep og to album (med næsten identiske sporlister) før det gik i opløsning.

Medlemmer 
 Svig – vokal, guitar
 Sorg – vokal, trommer
 Smerte – bas, keyboard

Diskografi

Studiealbum 
 1999: Sår
 2001: More Days

Ep'er 
 1999: Tomhed

Opsamlingsalbum 
 2005: Vanvid

Fodnoter

Eksterne henvisninger 

 

Black metal-grupper
Metalgrupper fra Danmark
Musikgrupper fra 1999
Sort Vokter

Sort Vokter var et norsk black metal-band, stiftet i 1994. Bandet er kendt som værende Ildjarn-Nidhogg's sideprojekt. Alle bandets medlemmer deltes om instrumenterne (bortset fra trommerne, som var computerprogrammerede), således at ingen spillede et instrument fast, men at man byttede fra nummer til nummer. Indspilningerne til bandets eneste album blev foretaget mens alle bandets medlemmer – pånær Ildjarn – var høje på THC.

Medlemmer 
 Ildjarn
 Nidhogg – vokal
 Tvigygre
 Heiinghund

Diskografi

Studiealbum 
 1996: Folkloric Necro Metal

Fodnoter

Eksterne henvisninger 
 

Metalgrupper fra Norge
Black metal-grupper
Musikgrupper fra 1994
EHF City Cup

EHF City Cup var en turnering for europæiske håndboldklubber, som blev arrangeret af European Handball Federation i sæsonerne fra 1993-94 til 1999-2000. Der blev afviklet turneringer for både mænd og kvinder. Turneringen rangerede lavest blandt EHF's Europa Cup-turneringer.

I 2000 blev turneringen nedlagt og erstattet af EHF Challenge Cup, som i modsætning til City Cup'en ikke har deltagelse af klubhold fra de bedste nationer.

Resultater

Mænd

Kvinder

Kilder / eksterne henvisninger 
European Handball Federation

Noter 

Håndboldturneringer
Etableret i 1993
Ophørt i 2000
Patrick Alexander

Patrick Alexander (født 14. marts 1985) er en dansk sanger og sangskriver. Hans debutalbum Circus Boy udkom 4. september 2009.

Den 1. november 2011 udkom hans andet album Won't Be Wasted hvorfra de 3 singler "Time Won't Look Back", "Stitch Up" og "Nowhere", alle spilles på DR P4 og Radio 1.

Eksterne henvisninger 
 

Sangere fra Danmark
Sangskrivere fra Danmark
Dansksprogede forfattere fra Danmark
Nørskov Vig

Nørskov Vig er en næsten lukket lagune på nordspidsen af Venø i Limfjorden. I  1987 blev der oprettet et vildtreservat omkring vigen for at at beskytte rugende fugle mod forstyrrelse, og der er adgangsforbud fra 1. april til 15. juli. Reservatet omfatter Nørskov Vig, samt tangerne Tørs Odde og Bradser Odde, der tilsammen udgør ca. 32 ha, i alt er reservatet på  160 ha med vandarealerne.
Tangerne består af strandvolde, hvor en bestand af spættet sæl holder til.

I 1920 blev området  købt af Limfjordsøsterskompagniet, der ville forsøge at producere østersyngel der.
Vigen blev lukket med en dæmning, men 
projektet  blev opgivet allerede i begyndelsen af  1930'erne. 

Nørskov Vig er en del af  Natura 2000-område nr. 62 Venø, Venø Sund og er både habitatområde og fuglebeskyttelsesområde.

Eksterne kilder og henvisninger
 skovognatur.dk
 dofbasen.dk
 vandognatur.dk Naturplan 62 Venø og Venø Sund

Limfjorden
EU-habitatområder i Danmark
Venø
Peter Fjelstrup

Peter Fjelstrup (24. marts 1866 – 5. juni 1920) var en dansk skuespiller og teaterdirektør.

Peter Fjelstrup debuterede i en lille rolle på Casinoteatret som 18-årig, og blev senere uddannet på Det kongelige Teaters elevskole. Han regnes for en af de største skuespillere på sin tid.

Peter Fjelstrup havde sin filmdebut i 1910 hos Fotorama i Århus. Fra 1916-1919 var han løst knyttet til Nordisk Film og huskes bl.a. for sin rolle som cirkusdirektør Bunding i A.W. Sandbergs første indspilning af "Klovnen" i 1916.

Filmografi 
 1912 Bjørnetæmmeren
 1917 Hotel Paradis

Litteratur 
 Steen Kaargaard Nielsen & Claus Byrith, Danmarks første lydoptagelser : Edisons fonograf i 1890'ernes København, , s. 166-168.

Eksterne kilder og henvisninger 
 
 

Skuespillere fra Danmark
Danskere i 1800-tallet
Danskere i 1900-tallet
Ruben-samlingen - Danmarks første lydoptagelser
Johannes G. Sørensen

Johannes Gunnar Sørensen (født 10. november 1908 i Horsens, død 14. december 1989 på Bornholm) var en dansk journalist, der først og fremmest er kendt som den danske stemme i BBC's udsendelser til Danmark under den tyske besættelse. Det var Johannes G. Sørensen, der om aftenen den 4. maj 1945 oplæste frihedsbudskabet.

Johannes G. Sørensen var i begyndelsen af besættelsen ansat ved Pressens Radioavis, men kom i september 1944 på John Christmas Møllers foranledning til London. Han var kendt som manden med guldstemmen.

Oplæsningen af frihedsbudskabet den 4. maj kl. 20:30 blev hans største øjeblik. Udsendelsen forløb planmæssigt, men efter knap fem minutter blev mikrofonen slukket, og journalistkollegaen Flemming Barfoed kom løbende ind til Johannes G. Sørensen med meddelelsen om, at tyskerne havde kapituleret. Da mikrofonen igen blev tændt, udtalte Johannes Sørensen følgende:

fulgt af endnu en lille pause og:

hvorefter frihedsbudskabet blev gentaget.

Derpå fortsatte udsendelsen efter planen med oplæsning af nyhedstelegrammer fra Europa og "særmeldinger" til danske modstandsgrupper. Hen mod slutningen af den 30 minutter lange udsendelse bragte Sørensen en hilsen til alle i Danmark fra alle danske i udlandet, og som afslutning lød Kong Christian stod ved højen Mast og Der er et yndigt land. I Danmark blev programmet optaget på lakplade af pladeamatøren Aage Schnedevig i Hellerup.

Overalt i landet lyttede befolkningen til BBC-udsendelserne, og derfor blev budskabet hurtigt spredt. Folk strømmede ud på gaderne, jublede, viftede med Dannebrog og brændte bål. De forhadte mørklægningsgardiner blev revet ned fra vinduerne og brændt, og man satte lys i vinduerne. Denne tradition er fastholdt i mange år som påmindelse om glæden ved befrielsen.

Efter krigen bosatte Sørensen sig på Bornholm, hvor han blev gift med Lilli Skjoldager og var journalist på Dagbladet Bornholmeren. Han er begravet på Rønne Kirkegård.

Referencer

Eksterne henvisninger 
 
 Frihedsbudskabet  på Historie-online.dk
 
 Frihedsbudskabet Fuldt 30-minutter program]

Journalister fra Danmark
Danskere i 1900-tallet
Danmark under 2. verdenskrig
Personer fra Horsens
Personer fra Bornholm
Ansatte i DR
Friedmann-Lemaître modellen

I 1920'erne udviklede den russiske matematiker Alexander Alexandrovich Friedman og den belgiske  astronom og professor i fysik (han var desuden også  romersk-katolsk præst) Georges Lemaître, uafhængigt af hinanden, Friedmann-Lemaîtremodellen, der er teorier som man godt kan kalde forløbere for Big-Bangmodellen. De gik begge to ud fra Einsteins generelle relativitetsteori, men undlod den kosmologiske konstant, da der ikke var noget bevis for at den overhovedet eksisterede.

Kosmologi
Videnskabelige fremtidsprognoser
Videnskabelige modeller